Museo Nacional de Tokyo

O **Museo Nacional de Tokyo** foi fundado en 1872. É o museo máis antigo e máis grande do Xapón. Está localizado no Parque Ueno, en Tokyo.

O museo alberga unha extensa colección de obxectos de valor arqueolóxico e artístico de varias eras do Xapón e outros países asiáticos. Os máis de 110 mil obxectos, inclúen 87 pertencentes ao *Tesouro Nacional Xaponés*, e 610 clasificados como *Propiedade Cultural de Importancia*. O museo realiza investigacións arqueolóxicas e antropolóxicas, así como difunde a cultura a través de eventos educativos relacionados á súa colección.

O museo está aloxado nun conxunto de edificios separados entre si. A Galería Honkan (本館), a Galería Asiática (東洋館), Hyokeikan (表慶館), Heiseikan (平成館), a Galería de Tesouros Horyuji (法隆寺宝物館), o Centro de Investigación e Información (資料館) e outras instalacións maiormente de servizos. Existen varios restaurantes e dúas tendas.

A información no museo está dispoñible en xaponés, inglés, coreano, chinés, francés e alemán.

## Historia 
O Museo Nacional de Tokyo foi o primeiro museo a ser inaugurado no país. A inauguración tivo lugar en 1872 en Taisenden, e foi chamado entón o **Museo Imperial**. Pouco despois da súa apertura ao público, o museo mudouse a *Uchiyamashita-cho* (actualmente *Uchisaiwai-cho*), e en 1882 mudouse novamente ao seu local actual, no parque Ueno. Durante o século XX, o museo sufriu algúns trastornos, como o gran terremoto de Kantō de 1923, e a segunda guerra mundial, durante a cal permaneceu pechado.

## Galerías 
### Galería Xaponesa (*Honkan*) 
A *Galería Honkan* ten 24 salas de exhibición en dous pisos, as cales, de forma cronolóxica, mostran a arte xaponesa desde as figuras de arxila do período Jomon (10&nbsp;000&nbsp;a.&nbsp;C.) ata o gravado en madeira do século XIX.

Ficheiro:Jomon Vessel with Flame-like Ornamentation, attributed provenance Umataka, Nagaoka-shi, Niigata, Jomon period, 3000-2000 BC - Tokyo National Museum - DSC05620.JPG|Ola de barro do período Jomon (3000-2000 a. C.).
Ficheiro:YayoiJar.JPG|Xerro do período Yayoi, séculos I a III, proveniente de Kugahara, Ota-Ku, Tokyo.
Ficheiro:AsukaBodhisattva.JPG|Bodhisattva, período Asuka, século VII.
Ficheiro:ManjiroMap.jpg|Relato das viaxes de Nakahama Manjiro, 1850s.

### Galería Asiática (*Toyokan*) 
A Galería Toyokan ten dez salas de exhibición en cinco pisos, cunha excelente colección de obxectos artísticos e arqueolóxicos de varios países asiáticos. O museo alberga á maior e máis significativa colección de arte coreano, legado da época en que Corea era colonia xaponesa. Outros países de Asia nesta galería son China, India, e o sueste asiático. Aínda que non é de Asia, tamén Exipto está comprendido nesta galería. O edificio que alberga á galería Toyokan foi construído en 1968, deseñado por Taniguchi Yoshio. No primeiro piso, hai un restaurante, e unha tenda no vestíbulo.

Ficheiro:Gandhara Buddha (tnm).jpeg|Unha das primeiras representacións de Buda, séculos I-II Gandhara.
Ficheiro:SeatedBuddha.jpg|Buda sentado, Gandhara, séculos I-II.
Ficheiro:MaitreyaSeated.JPG|Maitreya, nun trono ao estilo occidental, cun devoto Kushan. Século II Gandhara.
Ficheiro:BacchanalianScene.JPG|Bacanal, arte greco-budista de Gandhara, séculos I-II.
Ficheiro:DrinkingScene.JPG|Bacanal, con vestidos e copas gregas. Arte greco-budista de Gandhara, século III.
Ficheiro:TangBodhisattva.JPG|Bodhisattva da dinastía Tang.
Ficheiro:Tocharian.JPG|Placa de madeira, con inscricións en Tocariano. Kucha, China, séculos V ao VIII.

### Hyokeikan 
*Hyokeikan* foi inaugurado en 1909, para conmemorar o matrimonio do príncipe herdeiro (posteriormente Emperador Taishō). Este edificio foi designado posteriormente como Propiedade Cultural de Importancia, e é aberto unicamente en ocasións especiais e exposicións temporais.

### Heiseikan 
*Heiseikan* foi inaugurado en 1999, e é utilizado principalmente para exposicións temporais. Ademais, contén no primeiro piso á Galería Arqueolóxica Xaponesa, con artefactos que datan de 10.000&nbsp;a.&nbsp;C. a 7.000&nbsp;a.&nbsp;C.

Ficheiro:JapanesePolishedStoneAxes.JPG|As pedras puídas máis antigas do mundo, anteriores ao período Jomon, 30.000 a. C.
Ficheiro:JomonPottery.JPG|Olaría Jomon primitiva (10.000-8.000 a. C.).
Ficheiro:JomonStatue.JPG|Estatuiña do período Jomon tardío (1000 a. C.-400 a. C.).
Ficheiro:KofunHorseCharriots.JPG|Carruaxes de cabalos da era Kofun. Detalle de espello de bronce (séculos V-VI). Eta-Funayama Tumulus, Kumamoto.
Ficheiro:KofunCuirass.jpg|Casco de ferro e armadura cond ecoracións de bronce, período Kofun, século V.
Ficheiro:HaniwaHorse.JPG|Estatuiña de cabalo Haniwa, completa con arnés e cadeira de montar, século VI.
Ficheiro:AsukaSeatedBuddha.jpg|Buda. Período Asuka, século VII.
Ficheiro:NaraTempleTiles.JPG|Mosaicos de Nara, século VII.

### Galería de Tesouros Horyu-Ji 
Esta galería contén os obxectos recuperados durante a restauración Meiji, cando as terras do templo Horyu-ji, en Nara, foron tomadas pola familia imperial en 1878.

## Notas 
## Véxase tamén 
### Ligazóns externas 
* Website en xaponés